वर्ष 2012 में आईआईएम बैंगलोर के स्नातक आदर्श नटराजन और एनआईटी जांलधर के स्नातक अभिषेक मिश्रा ने बड़े उद्योगों के लिये एआई उत्पाद तैयार करने वाले एक स्टार्टअप 'Aindra Systems' की शुरुआत की। कर्नाटक सरकार के साथ अपने परामर्श के दौर के बाद नटराजन और मिश्रा ने इसकी नींव रखी। सरकार के सामने एक कड़ी चुनौती थी कि सरकारी सहायता प्राप्त स्कूलों में पढ़ने वाले बच्चों के लिये जाने वाले मध्यान्ह भोजन योजना जिसे मिड डे मील के नाम से जाना जाता है में दिये जाने वाले अनुदान में फर्जीवाड़ा किया जा रही था जिसके फलस्वरूप यह अनुदान अपने अपेक्षित लाभार्थियों तक नहीं पहुंच पा रहा था। नटराजन कहते हैं, ‘‘हमनें उन्हें कहा कि फिंगरप्रिंटिंग समाधान उनके किसी काम का नहीं और उन्हें एक ‘टचलैस’ साधन की आवश्यकता है। हमनें उन्हें उपस्थिति दर्ज करने के लिये फेस रिकाॅगनेशन तकनीक (चेहरा पहचानने की तकनीक) अपनाने की सलाह दी और उनके लिये एक स्मार्ट उपस्थिति उत्पाद बनाया। इस प्रकार मूल रूप से 'Aindra Systems' की उत्पत्ति हुई।’’